**Grammatikkoppgåver**:

1. Skriv ei av segnene så nært talemålet ditt som du kan, og deretter på bokmål. Då har du tre variantar av den same teksten. Det går også an å samanlikne med dei to variantane av dialekter som «Fiendane og vegvisaren» er skriven på.
2. Finn ti substantiv og ti verb i den teksten du har skrive på talemålet ditt. Korleis bøyer du desse i talemålet ditt / dialekta di? Dersom det er nokon i klassen som har eit anna talemål enn du sjølv, kan du samanlikne bøyinga med teksten til denne eleven.
3. Samanlikn bøyinga med korleis substantiva og verba blir bøygde i nynorsk og bokmål. Er bøyingane like eller ulike?
4. Kva for verb er sterke og svake? Korleis er samsvaret mellom talemål og skriftspråk?
5. Kva kjønn har substantiva? Har substantiva same kjønn i dei tre tekstane?
6. Korleis høver din pronomenbruk saman med nynorsk og bokmål? Bruk skjemaet til å samanlikne.
7. Finn subjekt, verbal, objekt/predikativ og adverbial i nokre av setningane.

|  |  |  |  |  |  |
| --- | --- | --- | --- | --- | --- |
| **Nynorsk** |  | **Kva seier du?** |  | **Bokmål** |  |
| **subjektsform** | **objektsform** | **subjektsform** | **objektsform** | **subjektsform** | **objektsform** |
| eg | meg |  |  | jeg | meg |
| du | deg |  |  | du | deg |
| han | han |  |  | han | ham/han |
| ho | ho/henne |  |  | hun | henne |
| det | det |  |  | det | det |
| hen | hen |  |  | hen | hen |
| vi/me | oss |  |  | vi | oss |
| de/dokker | dykk/dokker |  |  | dere | dere |
| dei | dei |  |  | de | dem |